Rútupantanir fara fram á „ Mínar síður “ og fá hlauparar póst þegar hægt er að byrja að panta um miðjan júní . Síðasti dagur til að bóka í rútu er mánudagur 1. júlí . Þátttakendur þurfa að láta vita með tölvupósti á netfangið [ email protected ] ef þeir vilja gera breytingar á einhverjum af pöntuðu rútumiðunum sínum . Með breytingum er átt við ef þeir t.d. vilja fara fyrr í Landmannalaugar eða fara seinna úr Þórsmörk . Þá gildir þátttökuarmband hlaupsins sem miði í almenna rútuáætlun Kynnisferða , sem má finna hér . Rútur í Landmannalaugar fara af stað frá Skautahöllinni í Laugardal , Múlavegi 1 , 104 Reykjavík og er brottför kl. 04:30 á hlaupdag . Hægt er að koma uppí rútuna á Selfossi kl. 5:00 og í Hrauneyjum kl. 7:15 . Þau sem hafa keypt far með rútu hlaupsins verða með sérmerkt armband og þurfa að mæta á bílastæðið milli kl. 18 og 20 . Rúturnar fara af stað um leið og þær fyllast . Sunnudagur : Þeir sem ætla í rútu á sunnudegi þurfa að bóka það sérstaklega í gegnum netfangið [ email protected ] . Þátttökuarmband hlaupsins gildir sem aðgöngumiði í rútu á sunnudegi líka . Farið verður með áætlunarbílum Kynnisferða til Reykjavíkur . Smellið hér til að skoða og bóka ferðir með Reykjavik Excursions . Ekki er mælt með því að aðstandendur fari með hlaupurum inní Landmannalaugar á hlaupdegi því rútuferðin er löng og á erfiðum malarvegum vegum . Aðstandendur sem fara með hlaupurum í Landmannalaugar , þaðan í Þórsmörk og svo til Reykjavíkur að hlaupi loknu þurfa samtals að sitja í rútu í 11 klukkustundir . Frekar er mælt með því að aðstandendur hitti sína hlaupara í Húsadal og taki því rútu frá Umferðamiðstöðinni ( BSÍ ) kl. 8 á hlaupdag sem fer beint í Þórsmörk eða að þeir nýti sér ferðir yfir Krossá eða frá Hvolsvelli sem bent er á hér fyrir neðan . Greiða þarf fyrir rútuferðir sem pantaðar eru á „ mínum síðum " fyrir bæði hlaupara og aðstandendur við afhendingu gagna . Ferðir frá Hvolsvelli Hægt er að kaupa rútuferðir frá Hvolsvelli inn í Húsadal og til baka hjá Kynnisferðum . Árlega hefur Íþróttabandalagið umsjón með fimm stórum íþróttaviðburðum : Laugavegshlaupið í júlí , Reykjavíkurmaraþon Íslandsbanka í ágúst , Miðnæturhlaup Suzuki í júní , Norðurljósahlaup Orkusölunnar í febrúar og Reykjavíkurleikar í janúar .